As mens die alfabet ken, kan jy nogal uitmaak waarvoor elkeen is. En natuurlik as jy al die woorde ken vir hoender, vis en so aan. In die linkerkantste boonste hoek is die een vir ribbetjies en mens verstaan wat dit is as jy begin lees … robrushek – barbekyou!
Probleem opgelos, sny ek die pakkie oop, gebruik die speserye en bêre die klein opgerolde sakkies wat in die boonste deel van die pakkies is. Mens mors darem nie so nie, dalk kan ek dit iewers gebruik.
Mevrou Google is egter baie vrygewig met raad toe sy geraadpleeg word met die vraag: Hoe gebruik ek die Maggi pakkies? Een video en ek verstaan die proses wat waarskynlik ook gesond is.
Hierdie bak kan sommer in die skottelgoedwasmasjien gesit word om skoon te kom. En die oond is skoon, alle spat was in die sakkie. Hier het ek sowaar nou due dag per ongeluk van die sakkies op rol gekoop, ek dog dit is waspapier. Nou het ek ‘n behoorlike voorraad van die sakkies, wat mens kan sny in die grootte wat jy verlang.
Ek het nou lekker gelag want dit is die enigste manier wat ek gebruik om hoender in die oond te bak. Ek onthou die eerste keer – jare gelede – was ek bekommerd dat die sakkie oor die hoender sou smelt. Die een keer so gebruik was die begin van elke keer!
Ek ook, gedink dit gaan nie werk sonder water nie. Dit is ‘n heerlike, skoon manier van kosmaak in die oond.